Klubben ble stiftet av en guttegjeng med Folmer Hauerbach i spissen. Kampene ble den gang spilt på Søra Markå, som seinere ble byens rådhusplass. Etter noen år med drakter i vekslende farger, har Vard siden slutten av 1930-tallet spilt med røde trøyer og blå bukser. Logoen er da som nå en måke glidende i fullt vingespenn. Laget spiller i dag hjemmekampene sine på Haugesund stadion.